ਚੇਨ ਲੀਲੀ
ਚੇਨ ਲੀਲੀ (ਜਾਂ ਲੀਲੀ ਚੇਨ, ਸਰਲ ਚੀਨੀ: 陈莉莉; ਰਿਵਾਇਤੀ ਚੀਨੀ: 陳莉莉; ਪਿਨਯਿਨ: Chén Lìlì  ; ਜਨਮ ਫ਼ਰਵਰੀ, 1980) ਇਕ ਟਰਾਂਸਜੈਂਡਰ ਗਾਇਕਾ, ਮਾਡਲ ਅਤੇ ਪੀਪਲਜ਼ ਰੀਪਬਲਿਕ ਆਫ ਚਾਈਨਾ ਦੀ ਅਦਾਕਾਰਾ ਹੈ। ਉਹ 2004 ਵਿੱਚ ਵਿਆਪਕ ਤੌਰ 'ਤੇ ਜਾਣੀ ਜਾਂਦੀ ਸੀ ਜਦੋਂ ਉਸਨੇ ਇੱਕ ਔਰਤ ਵਜੋਂ ਸੁੰਦਰਤਾ ਦੇ ਪ੍ਰਤੀਯੋਗਤਾਵਾਂ ਵਿੱਚ ਮੁਕਾਬਲਾ ਕਰਨ ਦੀ ਕੋਸ਼ਿਸ਼ ਕੀਤੀ ਸੀ। ਉਸਦਾ ਜਨਮ ਯੀਓਂਗ ਕਾਉਂਟੀ, ਨਾਚੋਂਗ ਸ਼ਹਿਰ ਦੇ ਸੀਹੁਆਨ ਪ੍ਰਾਂਤ ਵਿਖੇ ਇੱਕ ਕਿਸਾਨ ਪਰਿਵਾਰ ਵਿੱਚ ਹੋਇਆ ਸੀ। ਨਵੰਬਰ 2003 ਵਿੱਚ ਕ਼ਿੰਗਦਾਓ ਤੋਂ ਉਸਨੇ ਸੈਕਸ ਨਿਰਧਾਰਨ ਦੀ ਸਰਜਰੀ ਕਰਵਾਈ। 11 ਫਰਵਰੀ 2004 ਨੂੰ ਉਸ ਨੂੰ ਨਾਚੋਂਗ ਦੇ ਪਬਲਿਕ ਸੁਰੱਖਿਆ ਬਿਊਰੋ ਨੇ ਇੱਕ ਸ਼ਨਾਖਤੀ ਕਾਰਡ ਮਹਿਲਾ ਪਛਾਣ ਸਥਾਪਤ ਕਰਨ ਲਈ ਜਾਰੀ ਕੀਤਾ। ਚੇਨ ਨੇ 2004 ਦੇ ਸ਼ੁਰੂ ਵਿਚ ਮਿਸ ਯੂਨੀਵਰਸ ਮੁਕਾਬਲੇ ਵਿਚ ਹਿੱਸਾ ਲੈਣ ਦੀ ਕੋਸ਼ਿਸ਼ ਕੀਤੀ। ਹਾਲਾਂਕਿ ਮਿਸ ਯੂਨੀਵਰਸ ਚਾਈਨਾ ਕਮੇਟੀ ਨੇ ਸ਼ੁਰੂਆਤ ਵਿੱਚ 23 ਫਰਵਰੀ ਨੂੰ ਐਲਾਨ ਕੀਤਾ ਸੀ ਕਿ ਉਸਨੂੰ ਭਾਗ ਲੈਣ ਦੀ ਇਜਾਜ਼ਤ ਦਿੱਤੀ ਜਾਏਗੀ, 25 ਫਰਵਰੀ ਨੂੰ ਉਨ੍ਹਾਂ ਨੇ ਆਪਣਾ ਅਸਲ ਫ਼ੈਸਲਾ ਵਾਪਸ ਲੈ ਲਿਆ, ਜਿਸ ਵਿੱਚ ਕਿਹਾ ਗਿਆ ਕਿ ਉਹ “ਕੁਦਰਤੀ ਔਰਤ” ਨਹੀਂ ਹੈ। ਮੁਕਾਬਲੇ ਤੋਂ ਵਰਜਿਤ ਹੋਣ ਦੇ ਬਾਵਜੂਦ ਚੇਨ ਨੂੰ ਹਾਲਾਂਕਿ ਸਮਾਗਮ ਵਿੱਚ ਪ੍ਰਦਰਸ਼ਨ ਕਰਨ ਦਾ ਮੌਕਾ ਦਿੱਤਾ ਗਿਆ। ਇਹ ਮੰਨਿਆ ਜਾਂਦਾ ਹੈ ਕਿ ਲੀਲੀ ਮਿਸ ਯੂਨੀਵਰਸ ਮੁਕਾਬਲੇ ਵਿਚ ਹਿੱਸਾ ਲੈਣ ਦੀ ਕੋਸ਼ਿਸ਼ ਕਰਨ ਵਾਲੀ ਪਹਿਲੀ ਟਰਾਂਸ ਔਰਤ ਹੈ। 2004 ਦੇ ਅਖੀਰ ਵਿਚ ਚੇਨ ਨੇ ਚੀਨ ਦੀ ਪਹਿਲੀ ਮਿਸ ਆਰਟੀਫਿਸ਼ਲ ਬਿਊਟੀ ਪੇਜੈਂਟ ਵਿਚ ਹਿੱਸਾ ਲਿਆ। ਜਿਸ ਵਿਚ ਉਹ ਦੂਜੇ ਨੰਬਰ 'ਤੇ ਰਹੀ।